Zimná (prítok Rudnianskeho potoka)

Zimná je vodný tok vo Volovských vrchoch na území okresu Gelnica a Spišská Nová Ves. Je to ľavostranný prítok Rudnianskeho potoka v povodí Hornádu s dĺžkou približne 5 km a je tokom VI. rádu. 

 Priebeh toku 
Potok pramení na severe strednej časti Volovských vrchov, v geomorfologickom podcelku Hnilecké vrchy, na severných svahoch Švedlárskej hory (), v nadmorskej výške približne  Prameň sa nachádza v lesnom poraste v lokalite Šajkan, pod hrebeňom, vedúcom z Holého vrchu () západným smerom na Sosničky (). Sprvu tečie severným smerom, postupne sa však oblúkom stáča na západ, kopírujúc južné úpätie Sivej skaly ().Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Priberá ľavostranný prítok z lokality Šajkan a mení smer na sever. Priberá ľavostranný prítok z lokality Kostkové lúky a onedlho aj významný ľavostranný prítok spod Sosničky. Stáča sa na severovýchod až východ a už v intraviláne obce Rudňany priberá ďalšie, pravostranné prítoky z oblasti Sivej skaly, i ľavostranný z doliny Hlboké. Pokračuje obcou a v nadmorskej výške približne  sa ľavostranne vlieva do Rudnianskeho potoka, prítoku rieky Hornád. Potok patrí do širšieho povodia rieky Slaná.

Potok pramení a hornou časťou vytvára hranicu katastrálnych území obce Závadka v okrese Gelnica a Rudnian v okrese Spišská Nová Ves v Košickom kraji. Na strednom toku tečie územím Závadky, na dolnom prechádza do katastra Rudnian.

 Referencie 

 Pozri aj 
 Volovské vrchy
 Hnilecké vrchy

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hornádu
Kategória:Vodné toky v okrese Spišská Nová Ves
Kategória:Vodné toky v okrese Gelnica
Kategória:Rudňany
Kategória:Závadka (okres Gelnica)